**Писана припрема за самостални рад ученика у продуженом** **боравку**

**Наставник**:Бојана Пешић

**Разред**: 1,2,3

**Наставна тема**: Предмети у простору и односи међу њима

**Наставна јединица**:Правоугаоник, квадрат, круг, троугао

**Тип часа**: вежбање

**Наставне методе и технике**: стваралачка метода, кооперативна, експериментална, пошоар техника, мнемотехника

**Наставни принципи**:принцип занимљивости, принцип иваријатности, трајности знања, корелације

**Корелација:**Српски језик, Ликовна култура, Грађанско васпитање, Чувари природе

**Наставна средства и помагала**: геометријски модели од сланог теста, чачкалице, стиропор, модели правоугаоника, квадрата, троугла, круга различитих величина, животиње од стиропора, чичак траке, темпере, палета, четкице

Циљ и задаци часа: развој дечје маште, моторике, креативности, развој визуелне перцепције, социо емоционални развој, развој пажње, брзог расуђивања и памћења, развијање математичких појмова,развој когнитивних способности, развој упорноссти, систематичности, стрпљивости, сналажљивости, самопотврђивања, припадност групи, развој позитивних ососбина личности(истрајност,систематичност, стрпљивост, радозналост, самосталност, васпитни значај.

Активности ученика: откривачке активности, рецептивне, активности резоновања, увиђања и разумевања(активност класификовања, активност серијације са евалуацијом, активност нумеричке конструкције са конзервацијом, активност структуирања простора и времена, решаваање проблема), као и активности(представљања, изражавања и стварања), прављење модела и фигура од разних материјала.

**Активности наставника**: даје упутства, демонстрира, поставља питања, објашњава, усмерава,подстиче, анализира, организује, сумира.

**Резултати часа исходи**: ученици утврђују, систематизују знања о геометријским фигурама, навикавају се на ред у групи; израђују облике од геометријских модела

**Ток часа:**

Обнављање предходног градива

Лепљење на таблу геометријских облика: правоугаоник, квадрат, круг, троугао

**Оперативна фаза**: око 20 до 25 минута

Најава рада

Следи представа „Геометријски облици“

Сви ученици излазе испред табле

Учитељица држи у руци „медаље“ облика квадрата, правоугаоника, круга, троугла.

Свако од ученика узима по једну „медаљу“ по жељи и ставља око врата. Прошетају и уоче који друг или другарица има медаљу са истим обликом и на тај начин формирају групе.

Ученици су подељени у четири групе. Облике правоугаоника, квадрата, круга и троугла направили смо за време слободних активности.

**Прва група:**

Од елемената то јест облика круга, правоугаоника, квадрата састављају пса, забадајући у стиропор делове тела помоћу чачкалица.

**Друга група:**

Помоћу два шаблона ученици темпером бојом користећи притом лист из блока, четкицу и парчиће сунђера осликавају рибу. Циљ је да се уоче троуглови различитих боја и величина.

Најпре се узима шаблон број 1 и ставља између лист из блока.

Помоћу четкице и темпере са додатком мало воде насликају један облик. Када се осуши, тај исти папир стављају у шаблон број 2 и помоћу парчића сунђера који су умочени у темперу без додатка воде притискају између прореза.

Трећа група

На стиропору нацртана корњача, где се елементи облика троула, круга убацују у делове тела.

Четврта група ради исто што и друга.

Презентација радова

Понављање

Изражавање осећања









